સ્ટેચ્યૂ ઑફ યુનિટી : 300 મગરોનું સી પ્લેનની સુવિધા માટે સ્થળાંતર\nસરકારની આ કવાયત મુલાકાતીઓને સી પ્લેનની સુવિધા મળી રહે તે માટે કરવામાં આવી રહી છે.

જ્યારે ઇન્ડિયન એક્સપ્રેસના અહેવાલ મુજબ મંગળવાર સુધીમાં 15 મગર ખસેડવામાં આવ્યા છે. જેમાં સૌથી મોટો મગર લગભગ 10 ફૂટનો હતો, 

જો કે, આ પ્રક્રિયા માટે કોઈ ખાસ સમય મર્યાદા નિશ્ચિત કરવામાં આવી નથી. 

લગભગ 3 મીટર લાંબા આ મગરોને ધાતુના પાંજરાઓમાં પુરીને પશ્ચિમ ગુજરાતના વિસ્તારમાં ખસેડવામાં આવી રહ્યા છે. 

પ્રાણીવિદ્દોએ આ વ્યવસ્થાની આકરી ટીકા કરી છે. 

182 મીટર ઊંચી સરદાર પટેલની પ્રતિમાનું ગત ઑક્ટોબર મહિનામાં ઉદ્દઘાટન કરવામાં આવ્યું હતું. 

રાજધાની ગાંધીનગર અને અમદાવાદથી લગભગ 200 કિમીના અંતરે આવેલું આ સ્ટેચ્યૂ મુલાકાતીઓમાં અને પ્રવાસીઓમાં આકર્ષણનું કેન્દ્ર બન્યું છે. 

રાજ્ય સરકાર દ્વાર હુકમ

જોકે, આ સ્થળે પહોંચવા માટે ટ્રેન સેવા નથી, તેથી પ્રવાસીઓને બસ માર્ગે ત્યાં પહોંચવું પડે છે. 

સ્થાનિક વન અધિકારી અનુરાધા સાહુએ જણાવ્યું હતું કે રાજ્ય સરકાર દ્વારા હુકમ કરવામાં આવ્યો હતો. 

એએફપી ન્યૂઝ એજન્સીના અહેવાલ મુજબ, "પ્રવાસીઓની સંખ્યા વધી રહી છે, તેથી તેમની સુરક્ષા માટે આ વ્યવસ્થા છે."

અત્યાર સુધીમાં લગભગ બારથી પણ વધુ મગરને ટ્રકની મદદથી ખસેડવામાં આવ્યા છે. 

કમ્યુનિટી સાયન્સ સેન્ટરના ડિરેક્ટર જિતેન્દ્ર ગવાલીએ જણાવ્યું કે મગરોને ખસેડવાનો નિર્ણય એ દેશના વન્યજીવ સંરક્ષણ કાયદાનું ખંડન છે. 

મગરને પકડવાનું પાંજરુ

ડૉ. ગવાલીએ ટાઇમ્સ ઑફ ઇન્ડિયાના અહેવાલમાં જણાવ્યું, "સરકાર આ પ્રાણીઓના રહેઠાણને ખલેલ પહોંચાડીને તેમના જીવને જોખમમાં મૂકી રહી છે."

તેમણે ઇન્ડિયન એક્સ્પ્રેસને જણાવ્યું,"જો આ મગરને ડેમના પાણીમાં છોડવામાં આવે તો માદા મગર માટે નેસ્ટિંગમાં તકલીફ થશે."

"ડેમનો ઢોળાવ 40 ડિગ્રીનો છે. મગરને નેસ્ટિંગ માટે વધુ ઊંડી અને પહોળી જગ્યા જોઈએ, તેમજ શિયાળામાં બહાર આવવું પડે. "

"સરકાર સ્ટેચ્યૂ માટે કરોડો ખર્ચી રહી છે, તો સીપ્લેન માટે કૃત્રિમ તળાવની વ્યવસ્થા કરવા માટે પણ મગરને ખલેલ પહોંચાડ્યા વિના થોડા કરોડ ખર્ચી શકે. "

ઇન્ડિયન એક્સ્પ્રેસના અહેવાલ મુજબ આ પ્રક્રિયા માટે એક સમિતિની રચના કરવામાં આવી હતી, જેમાં સિવિલ એવિએશન વિભાગ અને ગુજરાત સરકારના અધિકારીઓનો સમાવેશ થાય છે. 

તેણણે સરદાર સરોવેર ડેમ વિસ્તારમાં આવેલાં 'મગર તળાવ'થી જાણીતા ત્રીજા નંબરના તળાવમાંથી આ મગરો ખસેડવાનું શરૂ કર્યું છે.

"સરકારે એ પણ નથી વિચાર્યું કે આ પ્રાણીઓને છોડવાની સુરક્ષિત જગ્યા કઈ...\n\ntl;dr:
સરકારે દુનિયાના સૌથી ઊંચા સ્ટેચ્યુ કહેવાતા સ્ટેચ્યૂ ઑફ યુનિટી ખાતેથી લગભગ 300 મગરોને ખસેડવાની પ્રક્રિયા શરૂ કરી છે.